นายทุนดื้อขวางรื้อรีสอร์ตรุก เกาะพะงัน ปลัดฯ จัดการ โดนคำสั่งเด้ง
นายกเทศมนตรีเกาะพะงัน ร้องกองปราบเอาผิดนายทุน ไม่ยอมรื้อถอนโรงแรมและรีสอร์ตรุกชายหาด เนื้อที่เกือบ 120 ไร่ หลังศาลฎีกาพิพากษาให้พื้นที่ตกเป็นของสาธารณะ แฉ มีกลุ่มผู้มีอิทธิพลหนุนหลัง ขนาดปลัดเทศบาล และ ผอ.กองช่าง ที่เข้าไปดำเนินการ ยังถูกผู้ว่าฯ สุราษฎร์ สั่งเด้งมาแล้ว,เมื่อเวลา 10.00 น. วันที่ 27 พ.ย.62 นายรณณรงค์ แก้วเพ็ชร์ ประธานเครือข่ายรณรงค์ทวงคืนความยุติธรรม พร้อมด้วย นายพิทยา อินทร์คง นายกเทศมนตรี ต.เพชรพะงัน อ.เกาะพะงัน จ.สุราษฎร์ธานี พร้อมกลุ่มชาวบ้านในพื้นที่เกาะพะงัน 10 คน เข้าพบ พ.ต.ท.แสงชัย เหล่ากิจรุ่งเรือง รอง ผกก.(สอบสวน) กก.5 บก.ป. เพื่อแจ้งความดำเนินคดีกับกลุ่มนายทุน 13 ราย ที่สร้างโรงแรมและรีสอร์ตรุกชายหาดสาธารณะบนเกาะพะงันเนื้อที่เกือบ 120 ไร่ พร้อมนำภาพถ่ายดาวเทียม รวมถึงเอกสารการพิพากษาของศาลฎีกา มามอบไว้เป็นหลักฐาน,นายพิทยา กล่าวว่า เดิมทีพื้นที่บริเวณแหลมสนเป็นทะเล จากนั้นมีการทำเหมืองแร่ดีบุก ดูดแร่ขึ้นมาแล้วแยกทรายบางส่วนมาถมพื้นที่ ทำให้เกิดเป็นชายหาดสวยงาม มีหลักฐานจากภาพถ่ายทางอากาศ ย้อนไปเมื่อปี 2518 พื้นที่บริเวณนี้ ยังคงเป็นชายหาดว่างเปล่า ต่อมาในปี 2538 เริ่มมีการปลูกต้นสน กระทั่งในปี 2542 มีทั้งต้นสนและรีสอร์ตโรงแรมปลูกเต็มพื้นที่ เทศบาลเพชรพะงัน ได้ฟ้องร้องกลุ่มนายทุนเรื่อยมา เพื่อนำพื้นที่ชายหาดกลับมาเป็นที่สาธารณะ กระทั่งปี 2546 ศาลฎีกาได้ตัดสินให้พื้นที่ดังกล่าวเป็นที่สาธารณประโยชน์ (ประเภทพลเมืองใช้ประโยชน์ร่วมกัน),นายพิทยา กล่าวต่อว่า จากนั้นช่วงเดือนตุลาคมที่ผ่านมา เจ้าหน้าที่ของเทศบาลตำบลเพชรพะงัน ได้ดำเนินการรื้อถอนสิ่งก่อสร้างที่บุกรุกชายหาดตามกฎหมาย แต่กลับถูกกลุ่มผู้มีอิทธิพลในพื้นที่ขัดขวาง นอกจากนี้ ผอ.กองช่าง และปลัดเทศบาลที่ดำเนินการเรื่องนี้ ได้ถูกผู้ว่าราชการจังหวัดสุราษฎร์ธานี สั่งย้ายออกนอกพื้นที่อีกด้วย จึงกังวลว่า อาจจะเกิดกรณีคล้ายกับที่ดินฟาร์มไก่ ของคุณเอ๋ ปารีณา เลยมาร้องเรียนให้ตำรวจกองปราบปราม ดำเนินการกับผู้บุกรุก,ด้านทนายรณรงค์ กล่าวว่า ผู้บุกรุกบนพื้นที่หาดแหลมสน มีความผิดหลายกระทง ทั้งความผิดฐานบุกรุกพื้นที่สาธารณะ และผิดตาม พ.ร.บ.อาคาร และความผิดอื่นๆ ทำให้ต้องมาร้องทุกข์ดำเนินคดี เพื่อให้ตำรวจกองปราบปรามดำเนินการตามกฎหมาย โดยพรุ่งนี้จะไปติดตามความคืบหน้ากับผู้บังคับการตำรวจภูธรจังหวัดสุราษฎร์ธานีต่อไป,เบื้องต้นพนักงานสอบสวนได้รับเรื่องไว้ ก่อนนำเรื่องเสนอผู้บังคับบัญชาพิจารณาสั่งการต่อไป.
นายกเทศมนตรีเกาะพะงัน ร้องกองปราบเอาผิดนายทุน ไม่ยอมรื้อถอนโรงแรมและรีสอร์ตรุกชายหาด เนื้อที่เกือบ 120 ไร่ หลังศาลฎีกาพิพากษาให้พื้นที่ตกเป็นของสาธารณะ แฉ มีกลุ่มผู้มีอิทธิพลหนุนหลัง
นายทุน,กองปราบ,คำสั่งเด้ง,รณณรงค์ แก้วเพ็ชร์,รุกชายหาดสาธารณะ,เกาะพะงัน,รื้อรีสอร์ต,ข่าวทั่วไป